ในวันที่มาลองร้านยังไม่ได้เปิดตัวอย่างเป็นทางการ เลยยังมีของหวานให้ทดลองชิมไม่มากนัก ร้านเป็นตึกแถวเล็กๆใกล้กับรร.ลาพาโลมา เจ้าของร้านน่ารักเป็นกันเองดี เลือกที่จะขึ้นมานั่งที่ชั้น 2 แต่งบ้านน่ารักดี แต่ที่นั่งน้อยไปสักหน่อย วันนี้ลองสั่งบิงซูมากินกัน ระหว่างที่รอก็สามารถเข้าไปเล่นกับกระต่ายได้ แต่งห้องกระต่ายได้น่ารักมากเหมาะสำหรับเด็กผู้หญิงมาก เหมือนเป็นเจ้าหญิงน้อยๆในบ้านกระต่าย รอไม่นานของหวานก็ยกมาเสริฟ เจ้าของร้านน่ารักแถมชีสเค้กมาให้ลองชิมกันด้วย ชีสเค้กอร่อยดีนะ ส่วนบิงซูยังเหมือนมีอะไรขาดๆไปซักหน่อย แต่ก็ใช้ได้ โดยรวมๆก็ใช้ได้สำหรับคนที่อยากได้บรรยากาศที่นั่งคุยกะเพื่อนสบายๆเหมือนนั่งเล่นอยู่ที่บ้าน พร้อมมีกระต่ายให้เล่นไปด้วย